b'\n_START_ARTICLE_\nKraja oro\xc5\xbeja iz Voja\xc5\xa1nice Postojna\n_START_SECTION_\nAfera\n_START_PARAGRAPH_\nDogodkom je sledila preiskava, ki je nato privedla do afere postojnsko oro\xc5\xbeje. Nemudoma po kraji sta se za\xc4\x8deli dve neodvisni preiskavi: eno je vodila Kriminalisti\xc4\x8dna policija, drugo pa Slovenska obve\xc5\xa1\xc4\x8devalno-varnostna agencija (SOVA). Medtem, ko policija sprva ni imela uspeha pri preiskavi, je SOVA januarja 2000 prejela preko svojih tajnih sodelavcev ponudbo za odkup manj\xc5\xa1e koli\xc4\x8dine ukradenega oro\xc5\xbeja (3 kosi). Analiza odkupljenega oro\xc5\xbeja je pokazala, da izvirajo iz Postojne. Sledil je drugi nakup v aprilu istega leta, tokrat 5 kosov oro\xc5\xbeja, ki so vsi izhajali iz ropa. SOVA je celotni postopek dokumentirala in ugotovila povezavo med Darkom Njavrom in preprodajalci oro\xc5\xbeja (dokazana neresni\xc4\x8dna navedba v medijih). Maja 2000 je SOVA obvestila takratnega predsednika vlade v odstopu Janeza Drnov\xc5\xa1ka o poteku in rezultatih preiskave. Le-ta je nato ukazal, da preiskavo prevzame policija. Policija pa ni hotela prevzeti dokazov, saj so bili po njihovih trditvah nezakonito pridobljeni in tako neuporabni na sodi\xc5\xa1\xc4\x8du._NEWLINE_Kljub temu je policija uporabila indice iz Sovine preiskave in pri\xc5\xa1la do istih zaklju\xc4\x8dkov. Kmalu zatem pa so se pri\xc4\x8dela obto\xc5\xbeevanje med policijo in Sovo, da ena drugi prikriva rezultate preiskave in tako namerno \xc5\xa1\xc4\x8diti znane storilce._NEWLINE_V celotno afero se je nato vklju\xc4\x8dila \xc5\xa1e parlamentarna komisija dr\xc5\xbeavnega zbora, ki je imela nalogo preiskati mo\xc5\xbeno vpletenost druge dr\xc5\xbeave oz. tuje obve\xc5\xa1\xc4\x8devalne slu\xc5\xbebe, a se je pri preiskavi naslonila na mo\xc5\xbeno sporno vpletenost Sove v preiskavo._NEWLINE_Vse preiskave so nato zamrle, kljub temu, da so bili zbrani dokazi dveh preiskav, znani osumljenci in znane lokacije, kjer so se sre\xc4\x8devali._NEWLINE_Po objavi teh navedb o vpletenosti Suhadolnika in Njavra v tedniku Mladina (v tem \xc4\x8dasu so bili namre\xc4\x8d pravi krivci \xc5\xbee v zaporu), sta omenjena dva ter \xc5\xa1e Krkovi\xc4\x8d Anton na sodi\xc5\xa1\xc4\x8du dokazali svojo ne vpletenost ter dokazali, da so vse navedbe v medijih \xc4\x8dista la\xc5\xbe. Dosojena jim je bila od\xc5\xa1kodnina v vi\xc5\xa1ini 24 000 eur (vsak je dobil 8000 eur). Kljub temu, da so bili pravi storici odkriti in \xc5\xbee v zaporu, so prevsem levi mediji \xc5\xa1e naprej izmi\xc5\xa1ljevali zgodbe in vpletali Krkovi\xc4\x8da, Njavra in Suhadolnika.'